"Феникс", тук "Хопър 4". Чисто отделяне, излязохме от дока.
Прието. Чисто отделяне. Излязохте от дока.
Извинете за късното тръгване.
Затегнете коланите и се радвайте на нулевата гравитация.
Гледай. "Соджърнър 1" още се вижда ей там, в далечината.
Добре дошли в базата. - Благодаря.
"Роувър 7", тук "Роувър 1". - Кула, тук 73555.
Карам пътници и товар от "Хопър 4" на площадка 3.
Прието, "Роувър 7". Ще влезете през шлюз 2.
Благодаря. Насочвам се натам.
Всички от 118 при мен. Живо! Повтарям, всички от 118 при мен.
Тукашният ден е с 2,75% по-дълъг, но това не значи да се мотаем.
Казвам се Палмър Джеймс и съм шеф на "Човешки ресурси".
Подчинен съм пряко на ИД -
на изпълнителния директор Ед Болдуин, най-известния човек на Марс.
Имате ли проблем с работата, хранителните дажби или заплатата,
идвате при мен, защото през следващите две години
ще си имате работа с ледени пясъчни бури, вихрушки, ниски температури и радиация.
Водата има вкус на пикня, защото е преработена пикня.
Въздухът отвън е смъртоносен.
Но след като 710 марсиански дни сте зяпали едни и същи лица,
смъртта ще ви се стори благодат.
Най-напред всички ще си вземете СМЕ -
"стандартна марсианска екипировка".
Съдържа всичко необходимо за кариерата ви на Червената планета,
включително часовник, настроен на тукашното време.
Да не ви плаши цветът на спалното бельо - при прането всичко е облъчено яко,
да не пипнете гонорея или гъбички от човека преди вас.
Но може да ги лепнете от другаде, затова спазвайте хигиена.
Закуски и сандвичи се купуват от машините като тази.
Ако си падате по парите в брой, използвайте валутата на базата,
която ще теглите на местата, указани на картата.
Последвайте ме.
КАЮТИ ЗА АСТРОНАВТИ
Дейл, не бързай толкова. Вашите спални са долу. Оттук.
ПРИЯТЕН МАРСОДЕН
Здравей, Боб. - Здравей, Боб.
Все те тегли насам, а?
Да. Май си падам мазохистка. - Няма какво друго да е.
"Г. К."
За Григорий.
Все очаквам да се появи зад ъгъла със самодоволната си усмивка.
Щеше много да се радва, че си се върнала.
Да.
Ела да те разведа. - Да, добре.
Всички шефове на отдели от "Хелиос" и М-7 те чакат в конферентната зала.
После може да хапнем в столовата.
Конферентна зала? Столова? Да нямате и нощен клуб тук?
Още не. Но си имаме ябълково дръвче.
Виждам. Даде ли вече плод? - Още не. След една-две години.
Но тук расте много по-бързо, отколкото очаквахме.
Не може да е който си мисля.
Ли?
Ли! Ли!
Здрасти. Как си, приятелю? Чух, че си се върнал тук.
Другарю Ли Джун-Гил, дръжте се подобаващо.
Да, разбрах. Радвам се да те видя.
Какво му става? - Просто е предпазлив.
Откакто се върна, севернокорейците го следят изкъсо, за да си знае мястото.
И така, екип, къде се намираме?
Секция две, подниво три.
Добре. От колко нива? - Пет.
Шестица, Рич. Най-долните две се строят, там не се слиза.
Елате.
Винаги се оглеждайте къде е комплектът за спешна помощ,
за запушване на дупки и кислородът.
Невинаги са сложени там, където е указано на картата.
Това ли е севернокорейският комплекс? - Както отбеляза местният комик,
това са спалните на севернокорейските колеги.
Хубаво си го набийте в главите.
Правило номер едно - никой да не е посмял да влезе там.
Ясно ли е? - Ясно.
Нататък.
Дейл, това е новият ти дом.
В заповедта ти пише на кого се отчиташ, кога и къде.
Има грешка. Тук пише, че ще съм поддръжка, а аз съм горивен техник.
Астероидната програма е спряна и мозъчният тръст постанови,
че производството на гориво вече не е важно.
Какво включва поддръжката?
С твоята квалификация ще обслужваш климатизацията.
Климатиците? - Най-общо, да.
Мислех, че ще работя на повърхността. - Приятен марсоден.
А вие, патенца - след мен.
Здравейте, приятно ми е. Аз съм Майлс Дейл.
Добре дошъл. - Здрасти.
Здравей, аз съм Херардо. - Здрасти.
На кое легло ще спя? - На горното ей там.
Ако не намериш каквото ти трябва в пощенската станция -
пиячка, лазерни дискове, списание "Плейбой",
ела при мен. Аз съм Иля.
Ще ти ги намеря на добра цена. - Засега нямам нужда, но добре.
Моля, заемете местата си.
Преди два месеца базата претърпя ужасна загуба.
Знам, тежко ви е.
Григорий Кузнецов, Куз, беше мой приятел.
Докато бяхме заседнали тук цяла година
и храната ни постепенно свършваше, той не се огъна.
Дори две години по-късно се върна на Марс, защото искаше да продължи да гради.
Последното, което би искал, е саможертвата му да е била напразна.
При предишния ми престой тук имаше само няколко коридора.
Но работехме заедно. НАСА, Русия, "Хелиос", Северна Корея.
Ще ми трябва помощта на всеки един от вас, за да решим проблемите заедно.
Докато съм командир, никой няма да бъде наказан, ако каже истината.
Трябва да се поучим от миналото и същевременно да гледаме към бъдещето.
Добре. Да се залавяме за работа.
Какви ги вършиш?
Господи! Как ме стресна.
Аз съм те стреснал? Събужда ме странен шум, няма те в леглото.
Какво правиш?
Телевизорът се повреди. - И ти го разглоби?
Алейда, 3:30 ч. през нощта е! Престани вече!
Мотаеш се, зяпаш телевизия, играеш на видеоигри.
Мила, от месеци не си ходила на работа. Вече почти не излизаш от вкъщи.
Знам, че преживяваш труден период,
но това започва да се отразява на децата.
Какво предлагаш?
Поднови сеансите при Лара. - Не.
Не искам хапчета.
Няма да говоря за травмата си, докато тя си записва и кима.
Тогава иди в НАСА и им кажи, че искаш да се върнеш.
Не мога да се върна.
Супер. Хрумна ми нещо по-добро.
Крий се от света и поправяй телевизори по нощите. Съвсем нормално е.
ВХОДЯЩА ПОЩА
ПРИКАЧЕН ФАЙЛ ОТПРЕДИ ЕДИН ДЕН ВИДЕОПОЩА ОТ А_ДЕЙЛ
Натискам "Запис".
Ти успя! - Вече си на Марс, тате.
Недей така! Мамка му! За бога!
Ще ми помогнеш ли да пусна видеопощата от семейството ми?
Минаха дни, а тая пущина не зарежда. - Съжалявам, братле. Скоростта е мизерна.
От седмици никой не е получавал никакви съобщения.
Вярно ли? Ама че тъпо! - Добре дошъл в "Долината на щастието".
Лекси влезе в програмата за надарени деца. Страхотно, нали?
Ще ти праща съобщения, за да й помагаш по математика.
Джеймс много се вълнува. Получи сребърна акулка за аквариума си.
Не е истинска акула.
Виж и мивката, нещо не се оттича.
Не е по моята... - Благодаря.
Чисти филтъра всяка събота, както му показа.
Ще се гордееш с него.
ЦЕНТЪР ЗА ПЛАНЕТАРНИ НАУКИ "КАРЛ СЕЙГЪН"
НАСА
Червеното петно е мястото, където засича метан?
Да. Метанът може да е признак на живот.
А северните райони на Марс са осеяни с лавови тръби
като на тази симулация?
Да. Кратерът "Корольов" е едно от най-вероятните места
за наличие на микробен живот в цялата Слънчева система.
Компанията за роботика на Дев Айеса е направила
изумителни неща с оптичната миниатюризация.
Нашият робот Спот откри шест от осемте микробни колонии,
скрити в изпитвателния тунел. - Много впечатляващо.
Справяш се отлично. - Заслугата е на целия екип.
Може ли? Супер. - Разбира се.
Кели, не е нужно да ти казвам, че злополуката с астероида
предизвика сътресения и президентът ми нареди
да впрегна всичките ни ресурси в този проект.
За жалост, това значи, че ще трябва да отложим някои от научните си цели.
В какъв смисъл да ги отложим? - Само временно.
Знам, че работата ти е от голямо значение, но в момента всичко в НАСА зависи от това
да подновим програмата за улавяне на астероиди.
Ако не започнем да изплащаме крупни дивиденти,
скоро няма да можем да си позволим изследвания като твоето.
Ясно. Няма ли кинти, няма приключения в Космоса.
Именно.
Фетучините ухаят прекрасно. Не е за вярване, че тук правят паста.
През последните години градинарството постигна голям напредък.
Вече отглеждаме 3/4 от храната.
И за мен паста.
А Кели как прие това, че пак оставаш тук, на Марс?
Откакто й казах, повече не ми се е обаждала.
Съжалявам да го чуя, Ед, но не я обвинявам.
Осем години го отлагаш. Не може да стоиш тук вечно.
Само исках да те въведа в работата. - Не се оправдавай с мен.
СМЕТКАТА ЗАРЕДЕНА С 5 КРЕДИТА ПОРЦИОНИ ХРАНА - 005
Да ти прилича на кюфте?
Не.
Ще ми се да ти кажа, че се свиква, но не е така.
На обучението ни казаха, че имаме майстор готвач.
Да, за горните нива. Но картата за столова важи само за твоето ниво.
Уж за да не стане претъпкано в дадена столова,
но явно не искат да споделят с нас хубавата храна.
Да, но не са ли такива обичаите на Марс?
Още от първия Ден на благодарността тук. Да споделяме, да се жертваме един за друг.
Ясно, гледал си холивудската версия. Реалността е друга.
Астронавти, космонавти, учени и пилоти работят заедно.
Но ние на долните нива сме само помощен персонал.
Днес оправях уплътнението на въздуховода на един.
Той въобще не ме погледна, все едно ме нямаше.
Така си е. Помисли какво стана на "Рейнджър-1".
Всички кършат ръце, че Кузнецов е загинал в Космоса
и носят стикер с инициалите му. - Да, видях го.
Но знаеш ли чии инициали липсват? На Том Паркър.
Той е другият загинал.
Познаваше ли го? - Да. Спиш на леглото му.
С него дойдохме по едно и също време.
Има... тоест имаше жена и дете в Литъл Рок.
Бях там. На "Рейнджър-1". Видях го да излиза в Космоса.
Участвала си в улавянето? - Да.
Явно е загинал геройски.
Не. Всъщност го направи заради бонуса. За да припечели за семейството.
А сега е храна за червеите.
Тази сутрин обходих базата, за да уловя духа на мястото,
и на долните нива се усеща голямо разочарование.
Кой да знае, че животът на Марс е тежък! Да не са очаквали луксозен круиз? Я стига!
Ние излетяхме в Космоса в името на родината, на мисията.
За да надскочим границите. А те - да изкарат някой долар.
Точно тази разлика е причината за доста от проблемите ни.
Дори да е така, Ед, започвам да си мисля, че дисбалансът е доста по-сериозен.
Да вземем комуникациите на долните нива. Има проблем с връзката.
От седмици не получават съобщения от близките си.
Да, някакъв релеен сателит се повреди преди два-три месеца
и нормалният ни капацитет намаля драстично.
Важните съобщения имат приоритет.
Значи разговорите ти с Кели се броят за важни съобщения, така ли?
Стига, Дани. Правим всичко възможно с наличната техника.
По същата причина не работи и телевизията.
И какво правим, за да решим проблема? - Нищо.
От "Хелиос" казаха, че сателитът не е пригоден за ремонт в Космоса.
Няма точки или гнезда за закрепване и е високо, в геосинхронна орбита.
Така че било по-добре да се оправяме с наличното,
вместо да рискуваме ремонт в Космоса.
В момента конструират сателит за подмяна, но вероятно ще е готов чак идната година.
Идната година?
Нали помниш когато и ние бяхме бачкатори на "Аполо 22"?
Много приказки, много обещания, но не ги изпълниха.
Да.
"Още две седмици". - "Обърни и другата буза".
Съвсем бяхме паднали духом.
Така е. - Като командир тук отменям заповедта им.
Събери най-добрите си инженери и намерете решение.
Ще изпратим ремонтна група
и ще го поправим веднага, за да възстановим връзката.
Няма да е лесно, Дани. - Постарай се, директоре.
Добре. - Хубаво.
Здравей, Алейда. Седни.
Благодаря, че ме приехте. - Разбира се.
Как си? - Много добре.
Радвам се да го чуя.
Искам да се извиня, че изчезнах така.
Имах семейни проблеми.
Разбирам те. Семейството е най-важно.
Когато си готова да се върнеш, ще те приемем с отворени обятия.
Готова съм. - Добре.
Знаеш, че психичното здраве е основен приоритет за президента.
Проблемът не беше психически.
Ти преживя много.
След бомбените атентати и неотдавнашните събития
мисля, че няма да е лошо да поговориш с някой професионалист,
преди да се върнеш в такава стресираща...
Добре съм. - Да, разбира се. Само казвам...
Когато започнах работа в Обърн Хилс, също имах затруднения.
Тук все още съм новак, който трябва да се докаже.
Не съм Марго Мадисън. Това е ясно.
Но полагам всички усилия. Ако си готова да се върнеш...
Добре дошла отново.
Сбърках.
Моля? - Не трябваше да се връщам.
Напротив! Тук винаги ще има място за теб.
Съжалявам. Напускам. - Не, чакай малко.
Алейда!
"ХУЛИОС" МЕКСИКАНСКА КУХНЯ
Извинете.
Здравейте.
Една текила "Традисионал".
Чиста. Без лимон, без сол. - Добре.
6,50 долара.
Заповядайте.
Кели Болдуин?
Алейда Росалес. Бях ръководител полети, когато ти...
Излетях от Марс, завързана за спускаем модул.
Няма как да не знам жената, на която й хрумна тази гениална идея.
Съжалявам. - Не.
Спаси мен и сина ми. Поне мога да те почерпя едно питие.
Ще почерпиш с второто. Ще ми трябва.
Тежък ден? - Доста.
И моят.
Не съм идвала тук цяла вечност. Откакто собственикът се смени.
Сега изглежда
толкова различно.
Знам.
Но е единственото място, което помня от детството си.
Да, вярно. Известно време майка ти беше собственичката.
Да. Работех тук, докато учех в гимназията.
С родителите ми вечеряхме спагети всеки четвъртък.
Действа ми успокояващо да съм тук. Особено когато животът ме е смачкал.
Какво е станало?
Хобсън със съжаление ме уведоми, че програмата ми по роботика се отлага.
За да покаже на президента, че съкращава разходите.
Гадняр. - Да.
Дори се опита да ме подкупи с повишение,
което вероятно ще приема, защото е разумен ход.
Може ли две питиета? - Нейното да е двойно.
А с теб какво стана?
Не мога да се прибера, защото не знам как да кажа на съпруга си,
че вече нямаме осигуровки.
Чакай. Да не би Хобсън да те е уволнил?
Напуснах. - Защо?
Не съм сигурна.
Ето. - Благодаря.
Да пием за колебанията.
За колебанията.
Бързо, смукни си лимон.
Така е по-добре.
М. ДЕЙЛ - ПОСЛЕДНИ УДРЪЖКИ ОБУЧЕНИЕ, ХРАНА, КАФЕ
По дяволите! - Какво има?
Първата ми заплата. - Не е каквото очакваше, а?
Изобщо. Удържат ми 30%.
За униформа, храна, облекло. Мили боже, за паста за зъби!
Не знам как ще кажа на жена ми,
че се домъкнах чак тук, за да изкарвам по-малко от преди.
Трябва да изясня нещата.
Късмет.
И какво? - Съвсем друго ми обещаваха!
Не си прецакан само ти, момко. Замразиха астероидната програма.
Бонусите на половината персонал зависеха от нея.
На всички ни намалиха заплатите. - Бонусите ми трябват. Подвели са ме!
Съвсем друго ми обещаваха.
Какво става тук? - Нищо, сър, аз ще се оправя.
Г-н Болдуин, не искам да се оплаквам, но бях нает като горивен техник.
И ми обещаха бонуси за определени резултати.
Сега съм на милиони километри от дома си
и поправям климатици за жълти стотинки!
Как се казваш, моряко? - Майлс Дейл.
Майлс, нали си наясно къде сме?
В какъв смисъл? - Къде се намираме в момента.
Във въздушния шлюз. - Не, Майлс.
Намираме се на друга планета.
И тя се опитва да ни убие при всяка възможност.
И колкото и да си помагаме един на друг,
не се получава, ако не поемеш лична отговорност, Майлс.
Извини ме, но изпращаме ремонтна група. Палмър, докладвай на Центъра.
Разбрано, сър.
Системата още не отговаря на транспондерите.
Опитай пак да рестартираш. - Първо да проверим конекторите.
Да се уверим, че транспондерите получават захранване и данни.
Съгласна.
От седем часа са навън, но няма резултат.
Прието.
Нищо чудно, че искаха да изчакаме новия сателит.
Не са предвидили достъп до управлението. Мислели са, че няма да се развали.
Или че никой няма да е толкова глупав, че да ремонтира.
Да тестваме пак транспондера.
Ако скоро не се справят, трябва да ги върнем обратно.
Засега няма да издавам такава заповед. - Добре.
Готови сме за нов опит за нулиране на транспондера.
Започваме. - Дай им разрешение.
Сателитен екип, можете да рестартирате.
Разбрано. Ще рестартираме.
Започваме.
Имаме стабилна връзка с модул 3.
Засега върви добре. - Дано този път успеят.
Успешен рестарт, командире. - Брей, ти да видиш!
Получи се. Поздравления.
Браво. Куражлийка си.
Преди да постъпя в НАСА, често ме уволняваха.
Изхвърляха ме отвсякъде, където съм работила.
Но тогава Марго
реши да рискува с мен.
Ако сега можеше да ме види, щеше адски да се вбеси.
Направо виждам изражението й.
Разочарованието.
"Браво, Алейда. Успя да провалиш всичко!"
За провали ли ще си говорим?
Цели осем години се блъсках,
за да разработя този тъп проект,
оставях детето с откачената ми свекърва, а баща ми се крие на Марс.
И тъкмо когато щяхме да го стартираме,
ни отнеха всичко.
Да пием за провалите.
Виждаш ли? - Какво?
Идеалната среда на живот.
Текилата ли? - Не.
Течността. В газа елементите са твърде отдалечени, за да се намерят.
В твърдите вещества не могат да се приближат достатъчно.
Но течността
е идеалната среда.
И щях да я открия
на място, където не би трябвало да я има.
Тя се бори с всяка клетка, с всяка фибра.
Приспособява се.
Може да звучи изтъркано, но ми дава надежда.
Знаеш ли какво предлагам?
Да омотаем къщата на Хобсън с тоалетна хартия.
Говоря сериозно.
Навита съм.
Госпожо.
Снощи повърнахте на килима ни. Вонеше ужасно.
Ужасно съжалявам.
Събудила си се. - По дяволите.
Забравих. - Нищо, обадихме се на свекърва ти.
Знае, че си жива, макар че прозвуча разочаровано.
Типично за нея. - Искаш ли кафе?
Боже, да, моля. - Добре.
Вече си будна, чудесно. Май намерих начин да продължиш проекта си.
Какво? Кога успя? - Снощи.
Тя не спи.
Чакай малко.
Това е план за частно финансиране. - Да.
Тоест да напусна НАСА?
Не мога да го направя.
Защо не? - Винаги съм искала да работя в НАСА.
Там съм израснала. И какво предлагаш - да се моля на някого
да ми даде милиони, за да търся живот на Марс сама?
Няма да си съвсем сама.
Знаеш как се прави купон.
Щом оправихме сателитите, реших да им се отблагодарим някак.
Адски глупав спорт.
Натискам "Запис".
Ти успя! - Вече си на Марс, тате.
Липсваш ни. - Постоянно мислим за теб, Майлс.
Момичетата задават куп въпроси.
Питах какво е да летиш с ракета. Изглежда яко.
А аз се чудех дали ядеш странни течни храни в тубички.
Обичаме те, тате.
Чао.
Здравей, тате.
Откри ли вече някакви камъни на Марс? Ще ми изпратиш ли един?
Добре.
Здрасти, аз съм. Съжалявам, че досега не ви изпратих съобщение.
Правиха ми проби за скафандър и излязох на повърхността,
изградихме площадката.
Лили, не съм те забравил.
Взел съм ти нещо.
Няма да повярвате колко е красиво тук.
Просто е невероятно.
Тук просто е... Как да ви кажа?
Адски е тъпо!
Извинявай. Опитвах се да поспя.
Не те бива да лъжеш.
Благодаря.
Откъде взе марсианския камък?
Мисля, че е остатъкът от кюфтето на Мая.
Едва ли ще издържа две години тук. - Нямаш голям избор.
Ако се върнеш, "Хелиос" ще ти искат 150 000 долара.
За да си възстановят инвестицията. - Сериозно ли?
Ръснали са доста пари, за да те обучат и докарат тук.
Пише го в договора, със ситен шрифт.
Мамка му!
Ела с мен.
Хайде.
Къде отиваме? - Не е далеч.
Да не ме обереш?
Здрасти, Сам. Не гледаш ли мача?
Не. "Въздишка на угнетените, опиум за народа."
Добре ли си?
Бивам.
Тук идваме да забравим проблемите си. Добре дошъл в бара на Иля.
Какво ще пиете? - Две чашки от обичайното.
Продаваш пиячка?
Ферментирам я във въздушен шлюз, за да отделя въглеродния диоксид.
Затова водката е чиста.
Съжалявам за станалото с приятеля ти.
Ако не внимаваш, базата ще те смаже. Това място помага. Вярвай ми.
Леле, че е силна!
По дяволите.
Бива си я.
Знаеш ли какво става? Чувам сирени.
А телевизорът ми... - Нищо.
Трябва да пека хляба. Прибирайте се.
За ваша безопасност.
За глупак ли ме вземаш? Това е съвсем друго!
Затваряй лавката или аз ще я затворя.
На какво основание? Нямате право да я затваряте!
Имаме заповед да опразним улиците. Ще работят само най-важните обекти.
Защо? С каква цел?
Къде е Горбачов? - Какво са направили с него?
Не разбираме за какво говорите. - Как да не разбирате!
Всички участвате в това!
Разрушавате Съветския съюз!
Тук съм от 20 години, а ще ме затварят! Всички ме познавате!
Опразнете улиците, иначе ще ви арестуваме!
Кучи син такъв!
Спрете! Той само продава вестници!
Не, аз не участвам в това!
Превод на субтитрите Живко Тодоров